ฮั่งเส็งปิดพุ่ง 423.92 จุด ขานรับ “ทรัมป์” คว้าชัยเลือกตั้งปธน.สหรัฐ
ฮั่งเส็งปิดพุ่ง 423.92 จุด ขานรับ "ทรัมป์" คว้าชัยเลือกตั้งปธน.สหรัฐ
10 พ.ย. 2559

ดัชนีฮั่งเส็งตลาดหุ้นฮ่องกงปิดวันนี้ทะยานขึ้น โดยดัชนีฮั่งเส็งเพิ่มขึ้น 423.92 จุด หรือ 1.89% ปิดวันนี้ที่ 22,839.11 จุด หลังจากที่นายโดนัลด์ ทรัมป์ ได้รับชัยชนะในการเลือกตั้งประธานาธิบดีสหรัฐ รวมทั้งหุ้นกลุ่มโลหะที่ดีดตัวขึ้นเช่นเดียวกับหุ้นบริษัทเหมืองในตลาดหุ้นอื่นๆที่ขานรับการให้คำมั่นเรื่องการสร้างระบบสาธารณูปโภคของทรัมป์
ทั้งนี้ นักวิเคราะห์มองว่าการที่พรรครีพับลิกันครองอำนาจอย่างเบ็ดเสร็จทั้งในทำเนียบขาวและสภาคองเกรส จะช่วยให้นายทรัมป์สามารถดำเนินนโยบายกระตุ้นเศรษฐกิจได้อย่างราบรื่น
                